**KRITÉRIÁ PRE PRIJÍMANIE UCHÁDZAČOV DO PRVÉHO ROČNÍKA**

**GYMNÁZIA – GIMNÁZIA TORNAĽA**

**PRE ŠKOLSKÝ ROK 2018/2019**

**Kód študijného odboru : 7902 J – gymnázium**

**Kód školy na prihlášku: 000160806**

**Zameranie: všeobecné – ISCED 3A**

**KRITÉRIÁ PRE PRIJÍMACIE KONANIE ŽIAKOV DO PRVÉHO ROČNÍKA**

**ŠTVORROČNÉHO ŠTÚDIA PRE ŠKOLSKÝ ROK 2017/2018**

Riaditeľstvo Gymnázia – Gimnázia, Hurbanova 34, 982 01 v Tornali v súlade so zákonom č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom c. 596/2003 Z. z. o štátnej správe v školstve a školskej samospráve v znení neskorších predpisov, zákonom c. 428/2002 Z. z. o ochrane osobných údajov v znení neskorších predpisov, zverejňuje podmienky na prijímanie uchádzačov do 1. ročníka 4-ročného štúdia na školský rok **2018/2019** :

V školskom roku 2018/2019 na základe plánu výkonov budú otvorené spolu **dve triedy** 4 – ročného štúdia **7902 J gymnázium**

**s vyučovacím jazykom slovenským - 1 trieda**

**s vyučovacím jazykom maďarským - 1 trieda**

1. Prijímacie konanie sa uskutoční v prvom kole v 1. termíne ***14. mája 2018*** (pondelok)

a v 2. termíne  ***17. mája 2018*** (štvrtok)*,* v druhom kole ***19. júna 2018*** (utorok)*.*

1. Uchádzači o štúdium budú prijatí na základe výsledkov prijímacej skúšky a študijných výsledkov dosiahnutých na základnej škole do výšky plánovaného počtu žiakov, podľa stanovených kritérií, ak následne úspešne ukončia 9. ročník základnej školy.
2. Poradie žiakov sa zostaví na základe bodového hodnotenia dosiahnutého v prijímacích skúškach, dosiahnutých študijných výsledkov na ZŠ, výsledkov celoplošného testovania žiakov 9. ročníkov ZŠ - T9-2018
3. V zmysle § 65 ods.(4) zákona c. 245/2008 Z. z. o výchove a vzdelávaní (školský zákon) a o zmene a doplnení niektorých zákonov o žiakovi, ktorý v celoslovenskom testovaní žiakov 9. ročníka ZŠ dosiahol v každom predmete samostatne úspešnosť najmenej 90 %, rozhoduje riaditeľka školy bez prijímacej skúšky a bude presunutý na začiatok poradia.
4. Ostatní uchádzači budú prijatí na štúdium na základe výsledkov  písomnej prijímacej skúšky, preferenčných bodov za študijné výsledky na ZŠ a za výsledky celoplošného testovania deviatakov.
5. **Písomné prijímacie skúšky do triedy s vyučovacím jazykom slovenským** budú

z  nasledovných predmetov

a) zo slovenského jazyka a literatúry v trvaní 60 minút,

b) z matematiky v trvaní 60 minút

1. **Písomné prijímacie skúšky do triedy s vyučovacím jazykom maďarským** budú

z nasledovných predmetov

a) zo slovenského jazyka a literatúry v trvaní 40 minút,

b) z matematiky v trvaní 40 minút

c) z maďarského jazyka a literatúry v trvaní 40 minút

1. Úlohy prijímacích skúšok budú zamerané na overenie vedomostí a zručností žiakov v súlade s ŠVP pre ISCED 2.
2. Každý uchádzač, ktorý má vykonať prijímacie skúšky, dostane najmenej 5 dní pred prijímacími skúškami pozvánku s pokynmi k prijímacím skúškam.

**HODNOTENIE UCHÁDZAČOV**

Celkové hodnotenie uchádzačov prijímacích skúšok sa určí nasledovne:

**BODY PS + BODY PROSPECH + BODY T9 – 2018**

**Celkový najvyšší počet bodov dosiahnutých za PS:**

* v triede s vyučovacím jazykom slovenským - 90 + 19 + 10 + 10 = 129
* v triede s vyučovacím jazykom maďarským – 90 + 10 + 29 + 10 = 139

1. **Body za prijímacie skúšky ( PS)**

Určujú sa podľa súčtu získaných bodov z prijímacích skúšok zo slovenského jazyka, matematiky a z maďarského jazyka v triedach s vyučovacím jazykom maďarským. Základ tvorí 90 bodov.

**Písomné prijímacie skúšky do triedy s vyučovacím jazykom slovenským**

a) zo slovenského jazyka a literatúry - 45 bodov

b) z matematiky - 45 bodov

Žiak vykoná prijímaciu skúšku úspešne, ak dosiahne minimálne 15 bodov z každého predmetu.

**Písomné prijímacie skúšky do triedy s vyučovacím jazykom maďarským**

a) zo slovenského jazyka a literatúry - 30 bodov

b) z matematiky - 30 bodov

c) z maďarského jazyka - 30 bodov

Žiak vykoná prijímaciu skúšku úspešne, ak dosiahne minimálne 10 bodov z každého predmetu.

1. **Body za prospech**

Body za prospech žiaka na ZŠ – do úvahy sa budú brať koncoročné vysvedčenia z 8.ročníka a polročné vysvedčenie 9. ročníka ZŠ. Ak mal žiak na týchto vysvedčeniach zníženú známku zo správania, odpočíta sa od výsledného počtu bodov za základnú školu 5 bodov za každý znížený stupeň.

|  |  |  |
| --- | --- | --- |
| PRIEMER | Body za 8.roč.  (koncoročné vysvedčenie) | Body za 9.roč.  (polročné vysvedčenie) |
| 1,00 – 1,20 | 10 | 10 |
| 1,21 – 1,40 | 9 | 9 |
| 1,41 – 1,60 | 7 | 7 |
| 1,61 – 1,80 | 5 | 5 |
| 1,81 – 1,99 | 3 | 3 |
| 2,00 | 1 | 1 |
| 2,01 a viac | 0 | 0 |

1. **Body za celoslovenské testovanie žiakov 9. ročníka ZŠ - T9 - 2018**

.

Uchádzač, ktorý v celoslovenskom testovaní žiakov 9. ročníka ZŠ dosiahne **zo všetkých** predmetov **90%-nú alebo vyššiu úspešnosť** **nebude konať prijímaciu skúšku**.

|  |  |  |  |
| --- | --- | --- | --- |
| PERCENTÁ | SJL | MAT | MJL |
| 100 % - 90,0 % | 10 | 10 | 10 |
| 89,9 % - 80,0 % | 9 | 9 | 9 |
| 79,9 % - 70,0 % | 7 | 7 | 7 |
| 69,9 % - 60,0 % | 5 | 5 | 5 |
| 59,9 % - 50,0 % | 3 | 3 | 3 |
| 49,9 % - 40,0 % | 1 | 1 | 1 |
| menej ako 40 % | 0 | 0 | 0 |

1. **Prijímacia komisia určí poradie uchádzačov na základe súčtu bodov a v prípade rovnosti počtu bodov rozhodujú o poradí uchádzačov:**

a)znížená pracovná schopnosť

b)vyšší súčet bodov za prijímacie skúšky

**ĎALŠIE USMERNENIA**

1. O prijatí žiaka na štúdium rozhodne riaditeľka školy na návrh prijímacej komisie na základe výsledkov prijímacieho konania.
2. Výsledky prijímacích skúšok budú zverejnené najneskôr na druhý deň po prijímacích skúškach na

na výveske školy a na webovom sídle školy: <http://gymtornala.edupage.org>. v časti prijímacie skúšky.

V súlade so zákonom o ochrane osobných údajov nebudú zverejnené mená žiakov, ale číselné kódy, ktoré im budú vopred pridelené.

1. Neprijatí uchádzači budú mat možnosť podať odvolanie do 15 dní odo dna doručenia rozhodnutia

o neprijatí prostredníctvom riaditeľky gymnázia na Úrad Banskobystrického samosprávneho kraja – Útvar školstva v Banskej Bystrici.

1. Riaditeľka gymnázia na požiadanie umožní nazrieť do písomných prác uchádzača jeho zákonnému zástupcovi, triednemu učiteľovi alebo učiteľovi, ktorý vyučuje predmet prijímacej skúšky na ZŠ
2. Uchádzačovi, ktorý sa z vážnych dôvodov nemôže zúčastniť na prijímacej skúške v stanovenom termíne, určí riaditeľka gymnázia náhradný termín najneskôr v poslednom týždni augusta. Dôvod neúčasti na prijímacej skúške musí byt závažný a oznámi ho uchádzač alebo jeho zákonný zástupca riaditeľke gymnázia najneskôr v deň konania prijímacích skúšok do 8.00 hod. a doloží ho potvrdením od lekára, príp. iným hodnoverným potvrdením.
3. Uchádzači so špeciálnymi výchovno-vzdelávacími potrebami musia zaslať s prihláškou žiadosť o individuálnu integráciu s príslušnými dokladmi – vyjadrenie z CPPPaP o odporúčaní pokračovať vo vzdelávaní na zvolenej strednej škole. Takémuto žiakovi bude umožnené vykonať prijímaciu skúšku formou, akú odporučí CPPPaP. Individuálna integrácia neznamená uprednostnenie žiaka v prijímacom konaní. Integrovaný žiak sa posudzuje tak, ako ostatní žiaci.
4. Zápis prijatého uchádzača je povinný vykonať jeho zákonný zástupca na sekretariáte školy dňa - **17. 05.2018 od 13.00 do 15.00 hod.**.

Pri zápise je potrebné predložiť :

**1. preukaz totožnosti zákonného zástupcu,**

**2. zápisný lístok vydaný príslušnou základnou školou.**

1. Ak zákonný zástupca nezapíše uchádzača prijatého na štúdium na gymnázium v určenom termíne, rozhodnutie, ktorým bol uchádzač prijatý na štúdium, bude neplatné v zmysle § 68 ods. 3 zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a riaditeľka školy ponúkne uvoľnené miesto ďalšiemu uchádzačovi v poradí podľa výsledkov prijímacieho konania.
2. V prípade potreby vydá riaditeľka školy rozhodnutie o konaní prijímacích skúšok v ďalšom termíne na nenaplnený počet miest pre uchádzačov najneskôr do 06.06.2018.

Kritériá boli prerokované a schválené na pedagogickej rade 19.03.2018

V Tornali 20.03.2018 Mgr. Dana Kišfalušiová

riaditeľka školy